C 166/8
HU
Az Európai Unió Hivatalos Lapja
2022.4.20.
Közlemény importőrök részére A Bangladesből származó textiltermékek Közösségbe történő behozataláról (2022/C 166/06) A Hivatalos Lap 2008. február 15-i C 41. számának 8. oldalán közzétett, importőröknek szóló közleménnyel a Bizottság tájékoztatta a HR 61.
és 62.
árucsoportjába besorolt, Bangladesből importált textiltermékekre vonatkozó preferenciális elbánás érdekében származást bejelentő / származást igazoló dokumentumokat benyújtó európai uniós gazdasági szereplőket, hogy tegyenek meg minden szükséges óvintézkedést, mivel megalapozott kétségek merültek fel azon termékek származását illetően, amelyek esetében az EU általános preferenciarendszere (GSP) szerinti preferenciális származás alapján kedvezményt igényeltek.
E termékek szabad forgalomba bocsátása tehát vámtartozást keletkeztethet, és az Unió pénzügyi érdekeit sértő csaláshoz vezethet.
A rendelkezésre álló információk alapján a fent említett észszerű kétségeket már nem támasztja alá olyan bizonyíték, amely arra utalna, hogy az alapul szolgáló kockázatok továbbra is fennállnak.
Emellett 2021. január 1-je óta a GSP-kedvezményezett országok GSP keretében exportáló valamennyi exportőre alkalmazza a REX öntanúsítási rendszerét (1), és így származásmegjelölő nyilatkozatot ad ki a preferenciális származás igénylésére szolgáló egyetlen igazoló okmányként.
A GSP-kedvezményezett országok kormányzati hatóságai már nem állíthatnak ki FORM A származási bizonyítványokat.
Az importőröknek szóló, a Hivatalos Lap 2008. február 15-i C 41. számában közzétett közlemény ezért tárgytalanná vált az érintett termékek azon szállítmányai tekintetében, amelyeket ezen közlemény közzétételének napján vagy azt követően jelentenek be szabad forgalomba bocsátásra, ezért a Bizottság a közleményt visszavonja.
(1) Az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról szóló, 2015. november 24-i (EU) 2015/2447 bizottsági végrehajtási rendelet (HL L 343., 2015.12.29., 558. o.) 80.
és 81. cikke.